Document ID: /roh_data/filtered/fineweb-2-filterrobots_roh.jsonl.gz/6926

La data exacta dals campiunadis n’è betg anc enconuschenta. Cun questas concurrenzas en trais onns ospitescha la Svizra per l’emprima giada in’occurrenza gronda da biatlon. Ils responsabels da l’arena da biatlon Lai SA han grond gust:
Igl è grondius, da survegnir uschia svelt suenter l’avertura dal Nordic House talas novas.
Campiunadis da juniors sco carta da visita per Lai
Tenor la communicaziun da l’arena da biatlon vegn decidì il favrer 2017, sche Lai vegn gia resguarda per il ciclus da la coppa mundiala dal 2018 enfin il 2022. Dad entrar sco organisatur en la Coppa mundiala na saja betg uschia simpel, vegn cità il schef da disciplinas da Swiss-Ski, Markus Regli. Cun survegnir ils Campiunadis mundials saja dentant gia surmuntà in emprim obstachel.
RR novitads 14:00